**DISGRIFIAD CWRS:** Hyfforddai Newid Hinsawdd a Chadwraeth

**Hyd y swydd:** Dwy wythnos, dydd Llun i ddydd Gwener a dechrau ar yr 7fed Gorffennaf

**Nifer y swyddi sydd ar gael:** bydd12 warden cadwraeth yn cael eu dewis

**Lleoliad:** Amrywiaeth o safleoedd ar Ynys Môn. Prif leoliad - Llyn Parc Mawr, Niwbwrch ac swyddfa YNGC ym Mangor ***(bydd cludiant ar gael)***

**Yn atebol i:** Chris Baker (YNGC), Rheolwr Ieuenctid & Cymunedau

***Oes gennych chi ddiddordeb mewn bywyd gwyllt neu fyd natur? Ydych chi’n awyddus i ddysgu mwy am gadwraeth ymarferol a sut mae’n gweithio ar y tir? Ydych chi eisiau dysgu sut i gyfrannu at lleihau’r effaith newid hinsawdd?***

Mae Ymddiriedolaeth Natur Gogledd Cymru a Grŵp Coetir Cymunedol Llyn Parc Mawr yn ymuno yr haf yma i gynnig rôl unigryw i bobl ifanc rhwng 16 a 24 oed sy’n byw ar Ynys Môn neu ym Mangor. Y nod yw rhoi cyfle i bobl ifanc gael profiad ymarferol o gadwraeth, dysgu sut i ddefnyddio datrysiadau gwyrdd i daclo newid hinsawdd, dysgu mwy am yr amgylchedd naturiol a gadael ar ôl y lleoliad dwy wythnos gydag amrywiaeth o gymwysterau AQA a phortffolio i gyfrannu tuag at yrfa yn y dyfodol.

Bydd y rôl yn cynnwys y canlynol:

1. Hyfforddiant cadwraeth ymarferol yn defnyddio amrywiaeth o gelfi llaw

2. Dysgwch am reoli gwarchodfeydd natur a gwyddor hinsawdd

3. Derbyn cymwysterau ffurfiol ac achrediadau

4. Cadwraeth morol

5. REC (Rescue Emergency Care) cwrs cymorth cyntaf un diwrnod

6. Dysgu am bwysigrwydd cefnogi cymunedau i weithredu dros natur

7. Sgiliau tu allan yn cynnwys gweithio gyda phren gwyrdd

Does dim rhaid i chi fod ag unrhyw gymwysterau penodol i gymryd rhan. Y cyfan rydym yn ei ofyn yw eich bod yn rhydd i fynychu bob dydd (**gan gynnwys y cyfarfod a cyfarch cyn-hyfforddeiaeth ar yr 3ydd o Orffennaf**), ac yn gallu dilyn cyfarwyddiadau iechyd a diogelwch, a bod gennych chi ddiddordeb mewn dysgu am fyd natur, cadwraeth, a newid hinsawdd.

**Beth nesaf?**

I lawr-lwytho’r ffurflen gais, ymwelwch â gwefan Ymddiriedolaeth Natur Gogledd Cymru.

**Gwybodaeth cais pwysig**

Rydyn ni eisiau gwybod beth sy’n gwneud i chi ymddiddori mewn cadwraeth a newid hinsawdd a beth sy’n eich annog chi i fod eisiau cymryd rhan, felly cofiwch sôn am eich diddordebau a beth sy’n bwysig i chi wrth ysgrifennu eich cais! **Hefyd cofiwch gynnwys cyfeiriad e-bost a’ch enw er mwyn i ni allu cysylltu â chi (e-bost rhiant/gwarcheidwad os ydych chi’n iau na 18 oed).**

**Anfonwch y cais cyflawn at chris.baker@northwaleswildlifetrust.org.uk erbyn dydd Gwener, 20fed o Fehefin, a phob lwc!**